**ikt.szám: ……../2024.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2024. augusztus 14 -én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**27/2024.(VIII.14.) önkormányzati határozat**

Nagyacsád Község Önkormányzatának képviselő-testülete 2024. augusztus 14-i ülésének napirendjét az alábbiak szerint határozza meg:

1. Önkormányzati fejlesztések tárgyalása

Előadó: polgármester

1. Külterületi ingatlanok karbantartásának tárgyalása

Előadó: polgármester

1. Fix Pont Feladatellátó Társulás Társulási Megállapodás módosítása

Előadó: polgármester

**Napirendek tárgyalása:**

**1)Önkormányzati fejlesztések tárgyalása**

**Előadó: polgármester**

Szalóky Nándor polgármester elmondja, hogy a magtár mellett megvásárolt területet körbe kell keríteni, hogy biztonsággal lehessen rendezvényt tartani, és a szomszédos ingatlanok tulajdonosaitól elkülönüljön a rendezvénytér. A legkedvezőbb árajánlatot Nagy Fanomén Kft. adta. 3.714.750.- Ft bruttó végösszeggel. Ebből az anyagdíj 1.365.000.- Ft, a munkadíj nettó 1.755.000.- Ft. Munkadíj nem lesz, megpróbálják társadalmi munkában telepíteni a kerítéselemeket. A vásárlást 95 ezer Ft szállítási költség terheli még.

Szalóky Nándor polgármester elmondja, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**28/2024.(VIII.14.) önkormányzati határozata**

Nagyacsád Község Önkormányzat Képviselő-testülete úgy döntött, hogy a Nagy Fanomén Kft. (8500 Pápa, Fáy András lakótelep 5. 2/12) által kiállított 24/000072. számú árajánlatban foglalt kerítéshez szükséges anyagokat megvásárolja szállítási költséggel bruttó 1.460.000.- Ft vételáron. Egyben elhatalmazza a polgármestert a szükséges intézkedések megtételére.

Felelős: polgármester

Határidő: azonnal

**2)Külterületi ingatlanok karbantartásának tárgyalása**

**Előadó: polgármester**

Szalóky Nándor polgármester elmondja, hogy Blaskovics Tamás megkereste, hogy a földutak mellett a fákat, bokrokat, cserjéket kivágnák, elszállítanák, kamiononként 30 ezer Ft-ot fizetnének. Kiméréssel kezdenék a munkálatokat, és az önkormányzati tulajdonú szakaszokat megtisztítják. Korábban nem fizettek volna érte.

Kolonics Szilvia képviselő megkérdezi, hogy miért kell a telekhatárig vágni, csupasz lesz és csúnya.

Tima Zoltán Ferenc képviselő felveti, hogy esetleg az árok közepéig is lehetne.

Tóth Péter képviselő elmondja, hogy rossz időben fogják csinálni, tönkreteszik az utat, forgolódnak az új tőzegre vezető úton. A faluban is voltak most, egyből darálták.

Szalóky Nándor polgármester elmondja, hogy azok mások, az E-on bebízásából gallyaznak.

Kolonocs Sziliva képviselő megkérdezi, hogy mindenképpen telekhatárig akarják?

Szalóky Nándor polgármester elmondja, hogy úgy kötnek szerződést.

Novák Edit aljegyző elmondja, hogy mindenképpen ki kell mérni a munka megkezdése előtt, mert nem biztos, hogy az árok közepén van a telekhatár.

Kolonics Szilvia képviselő elmondja, hogy nem érti, miért kell ragaszkodni a kiméréshez.

Novák Edit aljegyző elmondja, hogy önhatalmúlag magánterületen nem vágathatjuk ki a fákat, bokrokat.

Kolonics Szilvia képviselő elmondja, hogy szerinte örülnének neki a tulajdonosok.

Novák Edit aljegyző elmondja, hogy nem így működik, önhatalmúlag nem vágathatunk magánterületen.

Tima Zoltán Ferenc képviselő elmondja, hogy nem sok tulajdonost érint, szerinte nem lenne gond.

Kolonics Szilvia képviselő elmondja, hogy nem írtunk feleslegesen fát.

Tima Zoltán Ferenc képviselő elmondja, hogy beárnyékolja a földeket, nem lehet elmenni mellette, ki kell vágni.

Szalóky Nándor polgármester elmondja, hogy 10-20 méterenként meghagynak egyet.

Kolonics Szilvia képviselő elmondja, hogy környezetvédelmi szempontból nem jó, hogy mindent kivágunk.

Tima Zoltán Ferenc képviselő elmondja, hogy az utakon sok helyen nem lehet elmenni.

Tóth Péter képviselő elmondja, hogy legyen kikötés, hogy csak akkor vágják, ha fagyos az út.

Szalóky Nándor polgármester elmondja, hogy csak úgy vállalják, ha kimérik, és teljes egészében bokroznak, természetesen meghagyva 10-20 méterenként egy fát.

Kolonics Szilvia képvisel elmondja, hogy nem ért egyet.

Szalóky Nándor polgármester elmondja, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal és 1 ellenszavazattal, tartózkodás nélkül a következő határozatot hozta:

**29/2024.(VIII.14.) önkormányzati határozata**

Nagyacsád község Önkormányzat Képviselő-testülete úgy döntött, hogy szerződést köt lábon álló fás szárú növényzet adás-vételére Simó Erzsébet egyéni vállalkozóval (8512 Nyárád, Petőfi S u. 44. asz: 68355111-2-39, nytsz:51627036) az előterjesztésben foglalt bruttó 30.000.- Ft/kamion vételáron, a Nagyacsád 097, 069, 037/1,037/2,041,015/1, 015/2, 067, 068,0130,0131,0134,0183,0182,0189-Petőfi utcától délre eső terület vonatkozásában.

Felelős: polgármester

Határidő: azonnal

**3)Fix Pont Feladatellátó Társulás Társulási Megállapodás módosítása**

**Előadó: polgármester**

Szalóky Nándor polgármester elmondja, hogy a FIX-PONT Önkormányzati Feladatellátó Társulás Társulási Megállapodásának módosítása vált szükségessé az alábbi indokok alapján:

* A Társulás székhelye megváltozik. 8513. Mihályháza Petőfi u. 8.
* Polgármesterek személyében változás történt.
* Lakosságszámban változások történtek
* Vinár község jelezte, hogy házi segítségnyújtás feladatait 2025. január 01-től a Társulásban kívánja ellátni.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**30/2024.(VIII.14.) önkormányzati határozata**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. augusztus 14.-i nyilvános ülést 18 óra 40 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző